text: [{"text_idx": "#000001", "text": "F\u00f8royar markna\u00f0arf\u00f8ra nu\u0301 oljuleiting vi\u00f0 marki\u00f0 saman vi\u00f0 bretum"}, {"text_idx": "#000002", "text": "Sli\u0301kt samstarv kann fara at gagna ba\u0301\u00f0um londum, nu\u0301 oljufel\u00f8g kunnu s\u00f8kja um loyvi ba\u0301\u00f0umegin marki\u00f0"}, {"text_idx": "#000003", "text": "Violettu \u00f8kini bretsku megin marki\u00f0 eru bo\u00f0in u\u0301t til oljuleiting i\u0301 31. rundu. F\u00f8royingar vi\u0301sa nu\u0301 a\u0301 tilsvarandi \u00f8ki f\u00f8roysku megin marki\u00f0"}, {"text_idx": "#000004", "text": "Si\u0301\u00f0ani 4. u\u0301tbjo\u0301\u00f0ing til oljuleiting vi\u00f0 F\u00f8royar lat aftur herfyri hava u\u0301tlendsk oljufel\u00f8g aftur havt m\u00f8guleika fyri at s\u00f8kja um leitiloyvi samb\u00e6rt \u201cOpen Door\u201d skipanini. Henda skipan gevur oljufel\u00f8gum m\u00f8guleika at s\u00f8kja um a\u0301vi\u0301s \u00f8ki a\u0301 f\u00f8royska landgrunninum, sum tey halda vera a\u0301hugaverd. Skipanin hevur m.a. til endama\u0301l at gera ta\u00f0 l\u00e6ttari og skjo\u0301tari fyri oljufel\u00f8g at koma til F\u00f8roya at leita eftir olju og gassi."}, {"text_idx": "#000005", "text": "Ta\u00f0 er Jar\u00f0feingi, sum umsitur Open Door. Hesafer\u00f0 er ta\u00f0 a\u0301hugaverda og spennandi hent, at Open Door nu\u0301 ver\u00f0ur sett beinlei\u00f0is i\u0301 samband vi\u00f0 31. u\u0301tbjo\u0301\u00f0ingina i\u0301 Bretlandi, sum lat upp i\u0301 juli i\u0301 a\u0301r og stongir i\u0301 november. Lagt ver\u00f0ur upp til at fa\u0301a oljufel\u00f8g, sum t.d. \u00e6tla s\u00e6r at s\u00f8kja um leitiloyvi beint hinumegin marki\u00f0 i\u0301 bretskum \u00f8ki, til eisini at hyggja eftir \u00f8kjum f\u00f8roysku megin marki\u00f0."}, {"text_idx": "#000006", "text": "Ta\u0301 Jar\u00f0feingi almannakunngj\u00f8rdi hetta a\u0301 si\u0301ni heimasi\u0301\u00f0u i\u0301 farnu viku, gekk ikki long ti\u0301\u00f0, til bretsku kollegarnir a\u0301 OGA (Oil and Gas Authority) lo\u0301tu vi\u00f0 seg koma og sendu u\u0301t a\u0301 Twitter soljo\u0301\u00f0andi tekst:"}, {"text_idx": "#000007", "text": "\u201cThe OGA collaborates continually with its neighbours in cross border initiatives and activities. To link in with the 31st Offshore Licensing Round, the Faroe Islands have made available new licensing options along our shared border.\u201d"}, {"text_idx": "#000008", "text": "A\u0301 heimasi\u0301\u00f0u si\u0301ni skrivar Jar\u00f0feingi m.a. um ny\u0301ggjasta stigi\u00f0 i\u0301 oljuleitingini vi\u00f0 F\u00f8royar, at her er talan um sonevnd \u201cCross-Border Opportunities\u201d, m\u00f8guleikar, sum ganga tv\u00f8rtur um marki\u00f0."}, {"text_idx": "#000009", "text": "\"I\u0301 sambandi vi\u00f0 31. u\u0301tbjo\u0301\u00f0ingina i\u0301 Bretlandi, sum lat upp 10. juli i\u0301 a\u0301r, ynskir F\u00f8roya Landssty\u0301ri at markna\u00f0arf\u00f8ra m\u00f8guleikarnar vi\u00f0 \u201cCross Border/Out of Round\u201d loyvism\u00f8guleikum i\u0301 f\u00f8royska \u00f8kinum. Tvs. leiting, sum fer fram tv\u00f8rtur um mark millum F\u00f8royar og Bretland. Serstakur dentur ver\u00f0ur nevniliga lagdur a\u0301 \u00f8kini framvi\u00f0 f\u00f8roysk/bretska markinum i\u0301 nor\u00f0ara partinum av Rockall rennuni n\u00e6r vi\u00f0 teigar, sum eru bodnir u\u0301t i\u0301 31. u\u0301tbjo\u0301\u00f0ing i\u0301 Bretlandi, umframt \u00f8ki har nor\u00f0uri n\u00e6r Fugloyarbanka, sum eisini eru partur av bretsku u\u0301tbjo\u0301\u00f0ingini.\""}, {"text_idx": "#000010", "text": "Jar\u00f0feingi vi\u0301sir serstakliga a\u0301 nakrar a\u0301vi\u0301sar strukturar i\u0301 undirgrundini, sum f\u00f8royskir myndugleikar vo\u0301na, at oljui\u0301dna\u00f0urin hevur a\u0301huga fyri at kanna n\u00e6rri. Vo\u0301nandi hevur vinnan a\u0301huga fyri at kanna umr\u00f8ddu strukturar n\u00e6rri vi\u00f0 ti\u0301 i\u0301 huga i\u0301 framti\u0301\u00f0ini at kunna fara undir at troyta t\u00e6r sto\u0301ru goymslur av kolvetni, sum kunnu liggja goymdar i\u0301 undirgrundini her."}, {"text_idx": "#000011", "text": "Ta\u00f0 er ikki ov no\u0301gv gj\u00f8rt av, ta\u0301 vit gera ta ni\u00f0urst\u00f8\u00f0u, at ta\u00f0, sum i\u0301 l\u00f8tuni hendir ba\u0301\u00f0umegin marki\u00f0, er ein roynd hja\u0301 b\u00e6\u00f0i f\u00f8royingum og bretum at arbei\u00f0a saman um at markna\u00f0arf\u00f8ra undirgrundina ba\u0301\u00f0umegin marki\u00f0. Ta\u00f0 kann koma at gagna ba\u0301\u00f0um londum \u2013 ja ein sera skilago\u0301\u00f0ur og spennandi u\u0301tviklingur innan oljuleiting sum heild a\u0301 sto\u0301ra Atlantsmo\u0301tinum, \u00f8kinum millum Bretland og F\u00f8royar. I\u0301 besta f\u00f8ri kann hetta hava vi\u00f0 s\u00e6r st\u00f8rri a\u0301huga millum oljufel\u00f8g fyri at gera i\u0301l\u00f8gur i\u0301 framti\u0301\u00f0ar leiting og u\u0301tbyggingar i\u0301 hesum lutvi\u0301st ny\u0301ggja oljulandslutinum i\u0301 Nor\u00f0uratlantshavi, i\u00f0 av sonnum bjo\u0301\u00f0ar ti\u0301 aldrandi nor\u00f0sjo\u0301varoljuni av."}, {"text_idx": "#000012", "text": "Forsi\u0301\u00f0umyndin vi\u0301sir \u00f8kini, sum bretar hava bo\u00f0i\u00f0 u\u0301t i\u0301 31. u\u0301tbjo\u0301\u00f0ing, har teir leggja serligan dent a\u0301 \u00f8ki vi\u00f0 f\u00f8royska marki\u00f0 (tey violettu). Nu\u0301 bjo\u0301\u00f0a f\u00f8royingar tilsvarandi \u00f8ki u\u0301t til leiting f\u00f8roysku megin marki\u00f0."}, {"text_idx": "#000013", "text": "Mynd 2: \u00d8kini innan fyri rey\u00f0u linjurnar eru partur av Open Door, sum er opin og har oljufel\u00f8g kunnu s\u00f8kja um \u00f8ki, tey hava serstakan a\u0301huga fyri."}, {"text_idx": "#000015", "text": "Vinarliga broyt ti\u0301nar kennifi\u0301la - og privatli\u0301vsstillingar fyri at si\u0301ggja hetta innihald Stillingar av farsporum"}, {"text_idx": "#000017", "text": "Fo\u0301lkatingi\u00f0 vitjar SEV i\u0301 Hu\u0301sahaga"}, {"text_idx": "#000019", "text": "Helvtin av orkuni fra\u0301 vindmyllulundum fer til spillis"}, {"text_idx": "#000020", "text": "Regin Mittu\u0301n ny\u0301ggjur fi\u0301ggjarstjo\u0301ri hja\u0301 Magn"}, {"text_idx": "#000021", "text": "Oljupri\u0301sur uppa\u0301 100 dollarar i\u0301 eygsjo\u0301n"}, {"text_idx": "#000022", "text": "Russland sendir oljutangaskip nor\u00f0ur um Sibiria"}, {"text_idx": "#000023", "text": "Byggja heimsins st\u00f8rstu vindmylnuh\u00f8ll i\u0301 Esbjerg"}, {"text_idx": "#000024", "text": "Bera o\u0301tta fyri ny\u0301ggjum gr\u00f8num brennievnum"}, {"text_idx": "#000028", "text": "Redaktio\u0301n tel. 20 80 80 [email protected] Sverri Egholm Netredakt\u00f8r (A\u0301byrgd) [email protected]"}, {"text_idx": "#000029", "text": "Fyristing tel. 20 80 80 [email protected]"}]